Martin Kutti

Martin Kutti (Martin-August Kutti; 8. märts 1888 Talli vald, Pärnumaa – 1941 Nõukogude Liit) oli Eesti vandeadvokaat. Aastail 1917–1919 oli ta Rakvere linnapea, aastail 1921–1940 advokaat Rakveres.

 Elulugu 
Hariduse sai Pärnu gümnaasiumis (lõpetas 1908. aastal) ja Peterburi ülikoolis, kus 1912. aastal lõpetas õigusteaduskonna. Ülikooli lõpetamise järel töötas advokaadiabina.

Aastail 1917–1919 oli Martin Kutti Rakvere linnapea. 1919. aastast oli ta Viljandi-Pärnu rahukogu piirkonnas jaoskonnakohtunik. Sama aasta sügisel valiti Rakvere-Paide rahukogu alaliseks liikmeks ja 1920. aasta 13. veebruaril sai ta rahukogu abiesimeheks. 1921. aastal lahkus rahukogu abiesimehe kohalt ja hakkas Rakveres vannutatud advokaadiks.

Ta oli noorkotkaste Viru maleva vanem ja Rakvere Veeremängu Seltsi asutajaliige. 

6. juunil 1930 tunnustati teda Kaitseliidu Kotkaristi V klassi teenetemärgiga.

Martin Kutti mõrvati NKVD poolt 1941. aasta suvel (küüditati 14. juunil 1941) enne sõja algust. Teistel andmetel vahistati ööl vastu 28. juulit 1941 ja samal aastal ööl vastu 5. augustit viidi vanglast minema.

 Isiklikku 
Martin Kutti oli abielus Amanda-Marie Uhlbergiga ja neil oli kolm last. Poeg Eerik Kutti mobiliseeriti 1941. aasta suvel Punaarmeesse, kus suri metsatöödel; poeg Martin Kutti mobiliseeriti samuti 1941. aasta suvel Punaarmeesse, jõudis 1945. aastal haavatuna tagasi Eestisse ja suri 10. juunil 1989 Tartus; tütar Karin Kull suri 85-aastaselt Kanadas.

Viited

Välislingid
 Foto: Martin Kutti
 Foto: Martin Kutti abikaasa jt Võsul suvitamas
 Foto: Martin Kutti suvepuhkusel Itaalias

Kategooria:Eesti advokaadid
Kategooria:Rakvere linnapead
Kategooria:Peterburi ülikooli vilistlased
Kategooria:Kaitseliidu Viru maleva liikmed
Kategooria:Kotkajuhid
Kategooria:Kotkaristi V klassi teenetemärgi kavalerid
Kategooria:Eesti represseeritud isikud
Kategooria:Sündinud 1888
Kategooria:Surnud 1941